ในขณะใช้ยาเลิกเหล้าและหลังหยุดยาเป็นเวลา 2 สัปดาห์ อย่าใช้แอลกอฮอล์ เพราะเหตุใด
ยาเลิกเหล้า ใช้ไงให้ปลอดภัย ตอนที่ 3 และตอนจบ ยาเลิกเหล้า ใช้ไงให้ปลอดภัย ตอนที่ 3 และตอนจบ ส่วนผลข้างเคียงรุนแรงที่ต้องแจ้งให้แพทย์ทราบทันที ได้แก่ - สายตาเปลี่ยนแปลง - ชาหรือเป็นเหน็บที่แขนขา - กล้ามเนื้ออ่อนแรง - อารมณ์จิตใจเปลี่ยนแปลง - ชัก - สับสน - คลื่นไส้อาเจียน - ปวดท้อง - ปัสสาวะสีคล้ำ - ผิวและตาสีเหลือง ข้อควรระวังในการใช้ยา - ก่อนใช้ยานี้ควรหยุดแอลกอฮอล์อย่างน้อย 24 ชั่วโมง - ในขณะใช้ยาและหลังหยุดยาเป็นเวลา 2 สัปดาห์ อย่าใช้แอลกอฮอล์ เพราะหากได้รับแอลกอฮอล์แม้จะมีปริมาณน้อยก็อาจทำให้มีอาการหน้าแดง ปวดศีรษะตุบๆ Throbbing headache มีปัญหาเรื่องการหายใจ คลื่นไส้ อาเจียน หน้ามืด อ่อนเพลีย หัวใจเต้นผิดจังหวะ เห็นภาพไม่ชัด ซึ่งอาจมีอาการนาน 30 นาที หรือหลายชั่วโมง บางรายอาจถึงขั้นเสียชีวิตได้ - ไม่ควรใช้ยานี้ในผู้ที่เป็นโรคหลอดเลือดหัวใจ โรคจิต - ควรแจ้งให้แพทย์ทราบ กรณีที่เป็นโรคเบาหวาน มีภาวะขาดไทรอยด์ hypothyroidism สมองทำงานผิดปกติ เป็นโรคไต โรคตับ โรคลมชัก epilepsy หรือมีประวัติการใช้สารเสพติด - หลีกเลี่ยงสิ่งที่มีแอลกอฮอล์หรือมีส่วนผสมของแอลกอฮอล์ทุกชนิด เช่น ยาน้ำแก้ไอแก้หวัด น้ำยาบ้วนปาก สิ่งที่ใช้ชโลมผิวหน้าให้ทั่วบริเวณที่ได้โกนหนวดแล้ว Aftershave น้ำส้มสายชู Vinegars ผลิตภัณฑ์ระงับเหงื่อ Antiperspirant ยาย้อมผม Hair dye - อย่าเข้าใกล้หรือสูดดมสิ่งที่มีส่วนผสมของแอลกอฮอล์ เช่น น้ำหอม สีทาบ้าน - เนื่องจากยาตัวนี้จะไปเพิ่มผลข้างเคียงของคาเฟอีน จึงควรหลีกเลี่ยงการดื่มเครื่องดื่มที่มีคาเฟอีนในปริมาณที่มาก - ห้ามกินยา หยุดยา หรือเปลี่ยนปริมาณการกินยาโดยไม่ได้ปรึกษาแพทย์ก่อน ยานี้อาจทำปฏิกริยา Interactions กับยาตัวอื่นที่มีส่วนผสมของแอลกอฮอล์ เช่น ยาน้ำแก้ไอแก้หวัด ยา Amitriptyline ยา Benznidazole ยา Isoniazid ยา Metronidazole ยา Theophylline ยา Tinidazole ยาต้านการแข็งตัวของเลือด Blood thinners และยากันชักบางชนิด ห้ามลืมกินยา ให้กินยาทันทีที่นึกได้ แต่ถ้าใกล้เวลากินยาครั้งต่อไปให้ข้ามไปกินยาครั้งต่อไปเลย อย่ากินยาซ้ำ ส่วนการเก็บรักษายา ให้เก็บที่อุณหภูมิ 20-25 C ให้พ้นจากแสงแดดและความชื้น และเก็บให้พ้นมือเด็ก ข้อควรจำ ไม่ควรซื้อยามาใช้เอง ควรใช้ภายใต้การดูแลของแพทย์ เพราะยานี้มีผลข้างเคียงที่อาจทำให้เป็นอันตรายได้
ในขณะใช้ยาเลิกเหล้าและหลังหยุดยาเป็นเวลา 2 สัปดาห์ อย่าใช้แอลกอฮอล์ เพราะหากได้รับแอลกอฮอล์แม้จะมีปริมาณน้อยก็อาจทำให้มีอาการหน้าแดง ปวดศีรษะตุบๆ มีปัญหาเรื่องการหายใจ คลื่นไส้ อาเจียน หน้ามืด อ่อนเพลีย หัวใจเต้นผิดจังหวะ เห็นภาพไม่ชัด ซึ่งอาจมีอาการนาน 30 นาที หรือหลายชั่วโมง บางรายอาจถึงขั้นเสียชีวิตได้
จิตเวชศาสตร์ (จิตเวชศาสตร์) - Psychiatry,อายุรศาสตร์ (อายุรศาสตร์) - Internal Medicine